text: [{"text_idx": "#000000", "text": "Mortan og Heini meta um 9. umfar"}, {"text_idx": "#000001", "text": "Eg og A\u0301rni Vang tippa\u00f0u ikki serliga v\u00e6l seinast. Okur fingu onki plettskot, og einans n\u00f8kur r\u00f8tt bo\u00f0, men ti\u0301 seinasta umfar var eisini svikafult. A\u0301rni fekk fong i\u0301 Va\u0301gi og i\u0301 Klaksvi\u0301k og eg fekk fong i\u0301 Va\u0301gi, Klaksvi\u0301k og i\u0301 G\u00f8tu. Mortan 3, A\u0301rni 2"}, {"text_idx": "#000002", "text": "Gesturin hesafer\u00f0 er Heini Festirstein. Hann er sum tikin u\u0301r leikum, ta\u0301 hittinor\u00f0a\u00f0ar vi\u00f0merkingar eru til taks um polititisku st\u00f8\u00f0una i\u0301 landinum a\u0301 teimum sosialu mi\u00f0lunum. Umframt at ver\u00f0a EB/Streymari um ein ha\u0301ls er Heini eisini ein rossioneri og hann ver\u00f0ur r\u00f8rdur og fellir eitt ta\u0301r a\u0301 kinn, ta\u0301 ein tosar um Maldini, Baresi og Costacurta. Hv\u00f8r vakrari og betri enn annar."}, {"text_idx": "#000004", "text": "Teir hava fingi\u00f0 ein tann besta leikaran i\u0301 F\u00f8royum at leggja upp til ma\u0301l, nemliga Hans Paula i\u0301 EB/Streymi. Hann er komin v\u00e6l inn a\u0301 li\u00f0i\u00f0 og matchar v\u00e6l saman vi\u00f0 Lukasi og Ja\u0301kupi. Og teir koma at vinna no\u0301gv stig a\u0301 heimav\u00f8lli og ta\u00f0 gera teir eisini a\u0301 grannunum av Argjum, sum slet ikki eru komnir i\u0301 gongd. Eg haldi teir hava skuffa\u00f0 higartil, ti\u0301 teir hava gott fo\u0301lk a\u0301 papi\u0301rinum, men teir eru meira eitt mittararli\u00f0 i\u0301 oktober. B36 \u2013 AB, 3-1"}, {"text_idx": "#000005", "text": "AB er komi\u00f0 i\u0301 ni\u00f0urflytingarva\u0301\u00f0a. Teirra frams\u00f8kna \u00e6tlan um at enda i\u0301 oddinum i\u0301 f\u00f8royskum fo\u0301tbo\u0301lti, er eins og til\u00e6tla\u00f0 og sannli\u0301k, sum at Jo\u0301na Mortensen, tingkvinna, fer at bera flaggi\u00f0 fremst i\u0301 o\u0301lavs\u00f8kuskru\u0301gonguni. B36 fer at fa\u0301a ein l\u00e6ttan leikdag og Ja\u0301kup a\u0301 Borg fer at hugna s\u00e6r a\u0301 si\u0301\u00f0uni, og harvi\u00f0 smi\u0301\u00f0a seinasta seymin i\u0301 kistuna hja\u0301 Oddbj\u00f8rn Joensen, AB venjara; fyrsta upps\u00f8gnin. B36-AB, 3-0"}, {"text_idx": "#000006", "text": "HB er nokk ta\u00f0 li\u00f0i\u00f0, sum hevur skuffa\u00f0 mest, teir hava fingi\u00f0 for fa\u0301 stig, og He\u00f0in hongur i\u0301 einum kl\u00f8num tra\u0301\u00f0i, sum eg skilji ta\u00f0. Um teir skulu fa\u0301a nakra sum helst vo\u0301n um eitt FM, skulu teir vinna a\u0301 sterka Vi\u0301kingi, sum hevur ein tann besta ho\u0301pin i\u0301 F\u00f8royum \u2013 teir hava so tann dy\u0301rasta ho\u0301pin vi\u00f0 fleri landsli\u00f0sleikarum, sum Sigfri\u0301\u00f0ur nokk skal fa\u0301a at dansa i\u0301 takt. Eg v\u00e6nti, at Vi\u0301kingur fer at vinna dystin, ti\u0301 teir eru betur fyri mann til mann."}, {"text_idx": "#000007", "text": "Everlasting, yndislgi og fagurligi darling hja\u0301 Vi\u0301kingi, Suni Olsen, fer at rekja skammblettin u\u0301r HB. He\u00f0in Askam er bebbar\u00e6ddur fyri Sigfri\u0301\u00f0i Clementsen, sum er ein gl\u00f8ggur venjari og kennir HB sum si\u0301n egna lumma, og eg v\u00e6nti, HB fer at tapa dystin. Sigast skal to\u0301, at ho\u0301ast um Vi\u0301kingur vinnur bardagan sunnudagin, fer HB at koma sterkt aftur seirri. Ta\u00f0 er HB! HB-Vi\u0301kingur 0-2"}, {"text_idx": "#000008", "text": "Runavi\u0301ksingar hava fingi\u00f0 eina go\u0301\u00f0a byrjan, teir komu gott nokk i\u0301 vi\u0301kingamaskinum seinasta sunnudag, ti\u0301 teir hava fleiri leikrar vi\u00f0 li\u0301tlum royndum i\u0301 bestu deildini. Skilji teir hava 3-4 tanna\u0301ringar i\u0301 li\u00f0uppstillingini, og ta\u00f0 er flott, at teir hava fingi\u00f0 samla\u00f0 so no\u0301gv stig, og so hava teir Kl\u00e6mint, sum rakar ma\u0301li\u00f0 9 av 10 fer\u00f0um, hann er tann mest umra\u0301\u00f0andi perso\u0301nurin a\u0301 li\u00f0num, sp\u00e6lir hann v\u00e6l, f\u00e6r NSI\u0300 stig. KI\u0301 hevur fingi\u00f0 no\u0301gvar go\u0301\u00f0ar leikarar og ein har\u00f0an fana sum venjara. Um teir fa\u0301a gongd i\u0301 maskinari\u0301i\u00f0, so ver\u00f0a teir ringir at ste\u00f0ga, men teir hava ikki fingi\u00f0 bestu byrjanina. Men eg v\u00e6nti, at teir kunnu taka stig i\u0301 Runavi\u0301k, um teir sp\u00e6la upp til si\u0301tt besta. NSI\u0300 \u2013 KI\u0301, 2-2"}, {"text_idx": "#000009", "text": "Torf\u00f8rasti dysturin at tippa hetta vikuskifti\u00f0, ti\u0301 no\u0301gvir pengar standa uppa\u0301 sp\u00e6l fyri at fa\u0301a fjo\u0301r\u00f0a plassi\u00f0, i\u00f0 fer vinna li\u00f0unum r\u00e6ttindi til blokkstu\u00f0ulin fra\u0301 FSF, fyri si\u0301\u00f0an at fa\u0301a horfiknu sp\u00e6lararnar u\u0301r Eysturoynni i\u0301 egnan ho\u0301p. Nervapirrandi, men KI\u0301 fer at vinna tepurt. NSI\u0301-KI\u0301, 1-2."}, {"text_idx": "#000010", "text": "I\u0301F hevur eitt gott li\u00f0, sum ikki hevur fingi\u00f0 bestu byrjan a\u0301 kappingara\u0301ri\u00f0, har er gott fo\u0301lk komi\u00f0 til, millum anna\u00f0 besti a\u0301loyparin i\u0301 fj\u00f8r i\u0301 gongd, Laval. Men hava teir ikki fingi\u00f0 i\u0301 gongd enn. Men nu\u0301 hava teir vunni\u00f0 a\u0301 F\u00f8royameistarum og KI\u0301 a\u0301 heimav\u00f8lli so a\u0301 heimav\u00f8lli koma teir at fa\u0301a no\u0301gv stig og ta\u00f0 gera teir esini a\u0301 FC Su\u00f0uroy, sum eg ikki kenni so no\u0301gv til, men v\u00e6nti fer at liggja og kappast vi\u00f0 EB/Streym um pla\u0301ssini ni\u00f0ast. Teir fara su\u00f0ur vi\u00f0 ongum.I\u0301F \u2013 FC Su\u00f0uroy, 3-0"}, {"text_idx": "#000011", "text": "I\u0301F eru sterkir i\u0301 Fuglafir\u00f0i og FCS eru ikki so sterkir a\u0301 u\u0301tiv\u00f8lli. Ho\u0301ast FCS hevur sp\u00e6lt 3 go\u0301\u00f0ar dystir i\u0301 seinastuni, so fara I\u0301F-arirnir at ver\u00f0a ov go\u0301\u00f0ir at matcha defensiva sp\u00e6listi\u0301linum hja\u0301 Jo\u0301an Paula Olsen. Ta\u00f0 er a\u0301 Ei\u00f0inum at FCS fer at vinna stigini, og ta\u00f0 er ongin katasfrofa um teir tapa mo\u0301ti I\u0301F."}, {"text_idx": "#000012", "text": "EB/Streymur er eitt li\u00f0, sum bara kann yvirraska i\u0301 a\u0301r, teir eru ungir og raskir, men hava fingi\u00f0 oyrini i\u0301 maskinari\u0301i\u00f0 nakrar fer\u00f0ir i\u0301 a\u0301r. Skulu teir hava hasi 20-25 stig i\u0301 oktober, skulu teir byrja nu\u0301, og tey skulu koma a\u0301 heimav\u00f8lli mo\u0301ti li\u00f0um sum TB, AB og FCS. Men eg dugi illa at si\u0301ggja teir vinna TB sunnudagin, ti\u0301 TB s\u00e6r u\u0301t til at hava fingi\u00f0 stabilisera\u00f0 seg, og hava fingi\u00f0 stig seinastu dystirnar, og Pa\u0301ll hevur fingi\u00f0 okkurt at rigga har su\u00f0uri. Pa\u0301ll er annars ein gamal kenningur, ti\u0301 hann hevur veri\u00f0 venjari i\u0301 tveimun umf\u00f8r\u00f0um hja\u0301 EB, millum anna\u00f0 hja\u0301 m\u00e6r."}, {"text_idx": "#000013", "text": "EB/Streymur hevur mist eitt heilt li\u00f0 seinastu 2 a\u0301rini, ta\u00f0 er einki li\u00f0, sum kann tola at missa leikarar sum Arnbj\u00f8rn, Hans Paula, Marna, Sorin, Levi, P\u00e6tur, Gert, Egil og Rene\u0301, fleiri landsli\u00f0sleikarar. So hatta unga li\u00f0i\u00f0 vi\u00f0 ongum royndum skal standa si\u0301na roynd i\u0301 a\u0301r, og ta\u00f0 ver\u00f0ur ringt. Eg vo\u0301ni, at teir kla\u0301ra at hanga i\u0301 deildini, men so skulu teir fa\u0301a n\u00f8kur stig a\u0301 kontuna. Men teir fa\u0301a bara ta\u00f0 eina stigi\u00f0 mo\u0301ti TB, sja\u0301vt um eg vo\u0301ni teir fa\u0301a \u00f8ll 3."}, {"text_idx": "#000015", "text": "TB hevur ongan ma\u0301lmann. Teir vita, at okur ikki hava ein ma\u0301lmann, og okur vita, at okur ongan ma\u0301lmann hava, ta\u00f0 fer at seta si\u0301n da\u0301m a\u0301 dystin. Vi\u00f0 allari o\u0301eydnuni, sum er fallin okkum i\u0301 lut i\u0301 seinastuni, og ti\u0301 v\u00e6ntandi do\u0301maratekki til TB, fer EB/Streymur ti\u0301\u00f0anverri at vinna. EB/Streymur \u2013 TB, 3-1"}]